BEC ครึ่งปีหลังฟื้นตัวแกร่ง! รับออนแอร์ละครใหม่-ส่งมอบลิขสิทธิ์เพิ่ม
BEC ครึ่งปีหลัง 2565 ฟื้นตัวแกร่ง! โต 34% รับออนแอร์ละครใหม่-ส่งมอบลิขสิทธิ์เพิ่ม โบรกแนะซื้อเป้า 14.60 บาท  
BEC ครึ่งปีหลังฟื้นตัวแกร่ง! รับออนแอร์ละครใหม่-ส่งมอบลิขสิทธิ์เพิ่ม โบรกแนะซื้อเป้า 14.60 บาท  
19 ส.ค. 2565

บล.โนมูระ พัฒนสิน ระบุในบทวิเคราะห์วันนี้ (19 ส.ค.65) ว่า บริษัท บีอีซี เวิลด์ จำกัด (มหาชน) หรือ BEC แนะนำซื้อราคาเป้าหมาย 14.60 บาท คาดผลการดำเนินงานครึ่งปีหลัง 2565 มีแนวโน้มฟื้นตัวจากครึ่งแรกปี 2565 จากการออกอากาศละครใหม่และส่งมอบลิขสิทธิ์ละครเพิ่มขึ้น แต่อย่างไรก็ตามเป็นไปตามประมาณการโดยคาดกำไรครึ่งหลังปี 2565 ฟื้นตัว 34% เทียบครึ่งแรกปี 2565
อย่างไรก็ตามคาดไตรมาส 3/2565 ยังฟื้นตัวไม่มาก เม็ดเงินโฆษณาในตลาดยังถูกกดดันจากสถานการณ์เงินเฟ้อ และการส่งมอบลิขสิทธิ์ละครยังมีไม่มาก มีเพียง 2 เรื่องจาก 9 เรื่องในครึ่งหลังปี 2565
ดังนั้นจึงให้น้ำหนักแค่ “ทยอยสะสม” รอรับการฟื้นตัวเต็มที่มากขึ้นในไตรมาส 4/2565 ที่สถานการณ์เศรษฐกิจจะฟื้นตัวดีขึ้น และมีการส่งมอบลิขสิทธิ์ละครมากขึ้น